JUMAL KÕNELEB
Tere jälle! Kas vajad julgustust rahaasjades?
- Mina vajan.
Sina vajad ja mina vajan.
Ma usun, et mitmed meist vajavad. Kogu Soome vajab seda.
Kas me ei vaja selles julgustust peaaegu igal päeval?
Mõned kümblevad rahas, aga meie vajame julgust.
Vajame julgustust selles valdkonnas.
Täna tahamegi sind julgustada,
sest Piibel, Jumal ja Tema Sõna julgustavad meid.
- Tõesti julgustavad.
Viimati rääkisime oma otsingutest. Otsisime Jumala tahet rahaasjus.
Otsimine viis meid millegini, mida kutsutakse Jumala õnnistuseks.
Rääkisime viimati ka, et Õpetussõnade raamat kirjutab,
et Jumala õnnistus on see, mis teeb rikkaks.
See pole lihtsalt sõna. See on hoopis jõud.
Vägi, mida Jumal alguses kuulutas Aadama ja Eeva üle.
Piibel ütleb, et Jumal õnnistas neid
ning ütles: "Olge viljakad ja täitke maa."
Nägime oma julgustuseks,
et inimese läbikukkumisele ja pattulangemisele vaatamata,
kui vaenlane pettis teda ning maa pandi needuse alla,
ei kadunud Jumala hea tahe ja soov inimesi õnnistada.
Ta leidis Noa.
Kui Noa väljus laevast,
et alustada uuesti maailmas, kus oli kindlasti raske elada,
siis Jumal õnnistas teda. Sama õnnistus jätkus,
selle sama hea jõu kuulutamine jätkus,
mida Ta oli Aadama ja Eeva üle kuulutanud.
Sama õnnistus pärandus edasi Noale.
See oli väe ja mõjuvõimu andmine.
Mõjuvõimu andmine on hea sõna.
Mõjuvõimu andmine toimetulekuks. Eks see olegi õnnistus.
Jumala jõud, mis toob esile head. Jumala hea tahe meie eludes.
Jõud sobib hästi. Näeme, et Jumal õnnistas Aabramit.
Peale Noad tuli Aabraham. Jumal õnnistas teda ja ütles veel:
"Sina saad olema õnnistuseks."
Aabrahami elu kohta lugedes näed,
et Jumala õnnistus tegi Aabrahami rikkaks.
See aitas erinevates raskustes, mida Aabrahamil tuli kogeda.
Jumala õnnistus aitas tal võita vaenlased
ning mitmel korral aitas teda raskusi ületada.
Näeme, kuidas ta vennapoega päästes,
sõdis nelja kuningaga ja võitis.
Kuningate sõdurite vastu kõigest kolmesaja sulasega.
Nägime, et tema käes õnnestus kõik, mida ta ka lambakasvatajana tegi.
Tal oli palju lambaid, suur kari ja isegi palju kulda. Ta oli rikas.
Jumala õnnistus tegi Aabrahami rikkaks.
Aabraham teadis seda, kui tuli Lotiga maid jagada.
Ta teadis, et ei pea valima parimat ja lasi Lotil esimesena valida.
Aabraham teadis, et Jumal õnnistab ja aitab teda,
kus iganes ta ka on.
Sama õnnistus jätkus.
Pärast Aabrahami vaatame Iisaki elu.
Loeme, mida Iisaki kohta öeldakse esimeses Moosese raamatus 25:11
"Ja pärast Aabrahami surma õnnistas Jumal ta poega Iisakit.
Ja Iisak elas Lahhai-Roi kaevu juures."
Sama õnnistus pärandus Aabrahamilt tema pojale Iisakile.
Kui see oleks vaid hea soov:
"Mul läks hästi. Ürita sa, Iisak, ka sama hästi, kui suudad!",
siis oleks see vaid hea soov. Me näeme aga hoopis muud.
Näeme, et Iisakile edasipäranduv õnnistus
saatis korda imesid Iisaki elus. Täpselt nagu Aabrahami elus.
On imeline teada, et oli masuaeg. Kogu maal oli põud. Kõik kuivas.
Inimestel ei olnud toitu.
Mis juhtus, kui Iisak külvas?
Iisak pidi põgenema näljahäda eest Egiptusesse, nagu ta isa.
Jumal peatas ta ja ütles, et pole vaja Egiptusesse minna.
Näeme, et tasub järgida Jumala juhtimist.
Selles on õnnistus. - Kuigi see pole alati kerge.
Mõnikord see võib tunduda veider. Iisaki loos oli asi päris veider.
Iisak külvas omal maal ja sai sel aastal sajakordse saagi.
Miks see nii oli? Mõtle selle peale korraks.
Iisak külvab põua ajal. Iisak külvab keset üldist näljahäda.
Võib.olla olid need viimased seemned.
Öeldakse, et ta sai sajakordse saagi
ja nüüd tuleb selle imeline põhjus - sest Issand õnnistas teda.
Meil on Soomes praegu majanduslikult raske olukord.
Pole mõtet minna teki alla masenduma.
Tuleb edasi minna. Tuleb jätkata ja teha tööd edasi.
Me külvame ja teeme tööd. Teeme seda, mida oskame.
Teeme tööd oma kätega ja teame, et Jumala õnnistus on meie eludes.
Selle Sõna tõttu julgeme rühkida edasi, hirmudest läbi.
See pole sugugi lihtne asi, sest hirmud võivad olla suured.
Lootusetuse mõtted võivad olla rasked ja rõhuvad.
Kõik tunnistab sellest, et asjad lähevad halvasti.
Negatiivsed sõnumid võivad olla nii valjuhäälsed,
et nõuab suurt jõudu, et sellest läbi tungida
ning haarata kinni Jumala headusest ja õnnistusest.
Üles tõusmine ja edasiminemine nõuab suurt jõudu.
Olen seda mitmel korral märganud, kui mul on mustad mõtted peas.
Mõnikord ma tunnen, et ei jaksa minna kooli tööle.
Kõik tundub nii keerulisena.
Samas, kui ma tõusen üles ja lähen,
siis midagi juhtub ja ma saan ilmselt võidmise tööks.
Asjad polegi lõpuks nii rasked, kõik toimibki täiesti hästi.
Olukord polnudki nii ohtlik vaid kõik on ikka hästi ja edeneb.
Hirm on kõige ohtlikum. See on peamine maharõhuv asi.
Oleme olnud sellistes olukordades ja sellest varemgi rääkinud,
kuidas Jumal on andnud meile tarkust.
Mõnikord see tarkus on tundunud pigem arulagedusena.
See on siiski toonud kaasa õnnistuse.
Näiteks see, kui tundsime,
et kõigist kooli sissetulekutest tuleks anda kümme protsenti Temale.
Seda olukorras,
kus meil polnud isegi raha palkade maksmiseks.
Suutsime küll üüriraha ära maksta, aga palkade maksmiseks ei jätkunud.
Ja keset seda olukorda soovitab Issand maksta kümnist.
Meie koolil oli 60 000 eurot võlgu.
Kogu tegevust ähvardas lõpetamine. Olime pehmelt öeldes sundolukorras.
Aga saime korraga toredat nõu Issandalt.
See oligi Tema nõuanne: "Hakake rohkem andma."
Täiesti mõistusevastane nõuanne.
Ometi oli julgustav, et tundsime seda kogu juhatusega.
Otsustasime nii tegema hakata ja tegimegi nõnda.
Vähem kui poole aastaga saime kõigist võlgadest lahti.
Halleluuja! Tasub järgida Jumala tahet.
Tema õnnistus on see, mis meid sel korral aitas
ja see aitas Iisakit.
Näeme, et õnnistus teeb tõesti imesid.
Läheme oma jutuga edasi, aga enne räägin veel midagi.
Mul pole kirjakohta välja otsitud, aga tahan lihtsalt julgustada.
Iisaki peal olev õnnistus sai õnnistuseks kogu sellele maale.
Iisak külvas ja sai sajakordse saagi.
Rahvas imestas, kuidas Iisak sai nii suure saagi.
Iga kord, kui Iisaki sulased kaevasid kaevu, leidsid nad vett.
Keset põuda leiavad Iisak ja tema sulased kogu aeg vett.
Amalekid vaatasid, et see mees on õnnistatud
ja nad läksid ning varastasid temalt kaevu.
Iisak ei heitunud sellest üldse. Ta teadis, nagu ta isa oli teadnud,
et asi pole kaevus, sest Jumala õnnistus teeb rikkaks.
Ta kaevas uue kaevu ja leidis jälle vett.
Ka see keav varastati, aga uut kaevates oli jälle vett.
Lõpuks nad leidsid lausa allika.
Amalekid ja kuningas ütlesid: "Selle mehega tuleb sõlmida leping,
sest on selgelt näha, et Jumal on Temaga."
"Abimeleki sulased ütlesid talle:
Me näeme selgesti, et Issand on sinuga.
Seepärast me ütleme: Olgu meie vahel vanne,
ja me teeme sinuga lepingu,"
Vaenlane tahab teha lepingut, sest on selgelt näinud,
"et Issand on sinuga." - Halleluuja!
Siin tuleb esile Jumala õnnistuse peamine mõte.
See pole selles, et mina ja Joy supleks rahas.
See pole üldse selle jaoks, ega uhke kooli ülalpidamiseks.
See on nii, nagu Jumal kuulutas Aabrahamile:
"Ma õnnistan sind ja sa saad õnnistuseks paljudele."
Kui Jumala õnnistus teeb rikkaks, siis me teame, et see pole meist.
Me ei või sellega uhkustada ega kelkida.
See on üksnes arm. Võime Jumalast tunnistada,
võime seda jagada ja olla teistele õnnistuseks.
Halleluuja!
See õnnistusejada ei peatunud selle koha peal.
See jätkus.
Jõuame nüüd Jaakobi juurde.
Jaakobi lugu on huvitav. Jaakob oli Iisaki poeg.
Tal oli ka vend Eesav.
Nad teadsid juba, et õnnistust pärandatakse edasi.
Nad isegi tülitsesid selle tõttu. Nad teadsid isa peal olevast jõust.
Samast jõust, mis oli ka vanaisa Aabrahami peal.
Nende peal oli jõud toime tulla, rikkaks saada ja edukad olla.
Vennad tahtsid seda endale ka.
Õnnistuse pärandamisest oli selleks ajaks saanud traditsioon.
Seda anti edasi käte pealepanemisega.
Mõlemad vennad tahtsid seda enestele.
Eesav oli sündinud esimesena ja tal oli sellele esmasünniõigus,
aga Jaakob tahtis seda enesele.
Piiblis on see lugu kirja pandud.
Meil pole seda välja otsitud ja täpne kirjakoht ei meenu kohe.
Esimene Moosese raamat 27 Leidsid selle üles? - Jah.
Kas loeksid selle ette?
Kui Iisak õnnistab Jaakobit ütleb ta midagi. Ta ütleb:
"Jumal andku sulle taeva kastet
ja maa rammu, ning külluses vilja ja veini!"
Siin räägitakse otsesõnu viljakusest.
"Andku sulle taeva kastet ja maa rammu,
ning külluses vilja ja veini!" - Halleluuja!
Piiblist loeme, et Jaakob pettis oma venda.
Ta sai temalt esmasünniõiguse ja napsas ka tema õnnistuse.
Ta teadis, mis selle õnnistusega kaasneb.
Kuigi ta pettis venda, päris ta selle õnnistuse ikkagi.
Jaakobi elust lugedes näeme, et see sama vägi,
mis oli olnud Iisaki ja Aabrahami, Noa, Aadama ja Eeva kohal,
pärandus talle edasi ja tegi tema elus imesid.
Kui Jaakob läks oma onu Laabani poole elama,
siis polnud elu seal üldse kerge.
Ta tegi tööd ja teenis Laabanit aastast aastasse.
Algul ta teenis 7 aastat kokkuleppel,
et saab naiseks Raaheli, keda ta armastas.
Laaban aga pettis teda.
Tööandja pettis teda. Ta pidi veel seitse aastat teenima.
Laaban muutis Jaakobi palka kümme korda.
Jaakob ütleb talle otse: "Kui Jumal poleks olnud minuga,
oleksin läinud sinu juurest tühjade kätega.
Sina oled ju muutnud minu palka kümme korda.
Et aga Jumal on mind õnnistanud,
siis ma lähen ära ja võtan kaasa suure saatjaskonna."
Tal oli tagasi kodumaale minnes lambaid, lapsi, naisi.
Jumala õnnistus mõjutas tohutult Jaakobi elu,
kuigi olukorrad olid kogu aeg tema vastu.
See pole sedasi, et vaid täiuslikes olukordades
ja täiuslikul töökohal saab Jumala õnnistus mõjuda.
Vastupidi. Just keerulises ja raskes olukorras
avaldab Jumala õnnistus mõju meie edenemiseks.
See on väga julgustav meie kõikide jaoks.
Jumala õnnistuse toodud rikkus või kuidas iganes seda kutsuda,
pole sõltuv sinu palganumbrist.
Võin olla kus iganes tööpostil.
Kui mõistan, et Kristus on minuga, siis on seal Jumala õnnistus.
See avab hoopis uue perspektiivi.
Võin olla õnnistatud ja õnnistuseks, kus iganes ma olen.
Räägime hiljem Joosepist, kelle elus see paistab selgelt.
Aga see paistab ka Jaakobi elust.
Kuigi ta oli Laabani juures tööl
ja see tööandja muudkui pettis, kui tänapäevast võrdlust tuua.
Sellegipoolest võime olla õnnistuseks.
Sellegipoolest hoolitseb Jumal meie eest.
"Ja Laaban vastas temale:
Kui ma nüüd sinu silmis armu leiaksin!
Märgid näitavad mulle, et Issand on mind sinu pärast õnnistanud.”
Jaakobi tõttu tuli õnnistus ka tööandja Laabani peale.
Lugedes näed, et Jaakob sai Jumalalt tarkust,
kuidas toimetada oma lammastega,
et neid sünniks Laabani omadest rohkem.
Kuulsin ühest kristlasest teadlasest, kes uuris maapähkleid.
Palve ajal sai ta Jumalalt nägemuse
ja tarkuse, mida kõike võib maapähklist valmistada.
Ta leiutas erinevaid kreeme ja ravimeid maapähklitest.
Jumal õnnistas seda, et ta otsis Jumalat
ning õnnistas teda nii, et ta sai mitme leiutise patendi.
Ta sai edukaks maapähklitega.
See on väga julgustav. Olgu olukord või töö milline tahes,
Jumala õnnistus annab meile üleloomulikku tarkust ja oskusi,
et võime avastada ja leiutada uusi asju.
Võime uskuda oma palvekambrisse minnes.
Kui su firmal läheb halvasti,
võib Jumal anda just sulle selle peamise idee,
mis saab firma edenema.
Võid olla õnnistuseks firmale, olgu firmajuht milline tahes.
Julgustavat on siin veel. Miks Issandat huvitab lammaste arv?
Miks Teda huvitab, on need triibulised või täpilised,
kuidas need paljunevad ja kelle karja neid lisandub?
See näitab meile midagi.
Mõtleme sageli, et Issandat ei huvita minu argised mured.
Minu tööelu, toimetulek või mu firma käekäik.
Siin näeme, et Issand aitas lammaste arvu osas.
Just põhilistes asjades. Lasi õigeil lambail paljuneda,
et Jaakobi lambakari kasvaks.
Issandat huvitavad meie argiasjad. Ta võib mõjutada ka lammaste arvu.
Isegi sellist asja.
Tean mitmeid ettevõtjaid, kes on saanud Jumalalt ideid,
mis on viinud firmat pika sammu võrra edasi.
Seda me vajame ju ettevõtjatena kõik.
Näeme, et õnnistus muudkui jätkus ühelt põlvkonnalt teisele.
Läheme nüüd Joosepi loo juurde.
Loeme Joosepi kohta esimesest Moosese raamatust 39.
Joosepi lugu on eriliselt julgustav meie jaoks.
Joosep polnud mingi mõttehiiglane või eriliselt eduka eluga isik.
Tal polnud sünnipärast positsiooni või eriti head elu algust.
Tal polnud mingit head äriideed. Tema karjäär algas kaevu põhjas.
Tema head ja armsad vennad viskasid ta lihtsalt kaevu.
Siis ta müüdi hoopis orjaks. Pärast seda sattus ta vangi.
Mitte just eriti hiilgav karjäär.
Joosepi lugu räägib sellest, mida Jumala õnnistus korda saadab.
See sõnum oleks oluline igale pagulasele tänasel päeval.
Joosep oli samuti pagulane.
Ta ei pidanud küll põgenema, aga hullem veel - ta müüdi orjaks.
Ta oli võõral maal, võõra kultuuri keskel.
Mitte lihtsalt põgenikelaagris, vaid üksinda orjana võõras majas.
Võime ainult kujutleda, kuidas see olukord tundus.
Ometi ei kirjelda Piibel, et Joosep oli seal õnnetuna
ja ei saanud midagi tehtud. Muudkui nuttis päevad läbi.
Kindlasti Joosep ka nuttis. Aga tema elust räägitakse muud.
Sama õnnistus, mis oli Aabrahami kohal,
Iisaki ja Jaakobi kohal, oli nüüd Joosepi kohal.
Sama Jumal, kes oli olnud nendega ja aidanud neid nende raskustes,
oli nüüd koos Joosepiga.
Loeme esimese Moosese raamatust 39:2
"Aga Issand oli Joosepiga
ja tema oli mees, kellel kõik asjad korda läksid;
ja ta elas oma isanda, egiptlase kojas.
Ka tema isand nägi, et Issand oli temaga
ja et kõik, mis ta tegi,
laskis Issand tema käes korda minna.
Ja Joosep leidis armu tema silmis ning teenis teda;
ja ta pani tema oma koja üle,
ja kõik, mis tal oli, ta andis tema kätte.
Issand õnnistas egiptlase koda Joosepi pärast,
ja Issanda õnnistus oli kõigega, mis tal oli kojas ja väljal.
Ja ta jättis kõik, mis tal oli, Joosepi kätte
ega teadnud millestki, kui ainult leivast, mida ta sõi."
Tööandja või õigemini orjapidaja nägi seda.
On selgelt näha, et Joosep ei võtnud endale orja hoiakut.
Tal oli aktiivne teeniv hoiak, ta aitas ja oli kasulik tööandjale.
Ta tegi asju usaldusväärsel moel.
Teame tööandjatena täpselt,
kui töötaja teeb oma osa usinalt ja ustavalt, ka siis kui ei vaata.
Päris selgelt teeb Joosep oma tööd Issanda ees usinalt ja hästi.
Nii, et Pootifar sai jätta kõik tema hoolde.
Ta ei pidanud selle üle mõtlemagi, ta teadis, et Joosep ajab asja.
Joosep hoolitseb kogu majapidamise ning asjade eest suurepärasel moel.
Ma võin ise keskenduda söömisele - ja ei pea muu pärast muretsemagi.
Piiblis öeldakse kenasti, et tema isand nägi õnnistust.
Mitte seda, et Joosep oli uhke, osav ja usin.
Öeldakse, et tema isand nägi, et Issand oli Joosepiga.
ning Issand lasi kõigel tema käes korda minna.
Piibel ei räägi lähemalt, mida ta täpselt nägi.
Aga Pootifar pidi nägema,
et kõik, mida Joosep tegi, õnnestus üle ootuste.
Näiteks tomatisaak aias oli suurem, kui kunagi varem.
Kui Joosep korraldas rahaasju, sujus ehk äri varasemast paremini.
Mida iganes. Nagu Joy ütles,
Joosep püüdis olla õnnistuseks.
Õnnistus paistis tema elus välja.
Õnnistus saatis ta lõpuks kogu Egiptuse valitsejaametisse.
Sellega me jätkame järgmisel korral ja vaatame ka seda head küsimust,
mis sul võib olla südames tõusnud: "Kuidas see kõik minusse puutub?"
Imeline õnnistus, mis oli juudirahva esiisade elus -
kuidas see minusse puutub? Aga nüüd me palvetame.
Tänu, Issand, et saame tulla su palge ette.
Issand, Sa oled teadlik olukorrast, milles me just praegu elame.
Issand, Sa tead maailma olukorda, tead Euroopa olukorda,
tead Süüria, Venemaa ja Soome olukordasid.
Issand, Sa tead meie olukorda. Tead meie kõikide olukordasid.
Issand, Sa tunned meie kõikide töö- ja pereelu olukordasid.
Sa tead meie firmasid, tead nende olukordasid.
Issand, Sa oled täiesti teadlik sellest, kus me oleme
ja millistes olukordades me oleme.
Issand, me täname Sind! Me täname ja ülistame Sind,
et oleme pärinud Kristuses Sinu õnnistuse,
et meie eludes on Jumala õnnistus.
Issand, ma tänan Sind,
et Sinu õnnistus avaldab mõju just nüüd neis eri olukordades
ja meie erinevates elu olukordades.
Inglid hakkavad tegutsema Jeesuse nimel
ja avaldavad head mõju, mõjutavad kasvu, ideede uuenemist,
julgustust ja elavnemist, indu ning jõudu töö tegemiseks.
Annavad jõudu tõusta ja minna edasi.
Issand, tänu, et Sa täidad meid oma Püha Vaimuga
ja jõuga seista sirge seljaga keset tänast päeva.
Jeesuse nimel, aamen.
On nii julgustav teada, et meil on hea Jumal.
Kui soovid tunda Jumalat paremini, julgustan Sind ostma mu raamatuid.
Need räägivad, kuidas sa leiad lähedasema suhte Jumalaga.
Need maksavad vaid 6 eurot kumbki. Tellida võib Tv7 kaudu.
Kui soovid teada rohkem meie töö kohta,
külasta kodulehekülge: www.kristillinenkoulu.org
Kui soovid toetada saadete valmimist ja Tv7 tööd,
võid helistada kasvõi kohe annetustelefoninumbrile 9001777
Kõnega annetad Eestis 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud Jeesuse nimel.
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin